
[bookmark: TextBodyBegin]Parlamentul European,
–	având în vedere regulamentul delegat al Comisiei (C(2024)01499),
–	având în vedere scrisoarea Comisiei din 13 martie 2024, care îi solicită Parlamentului să declare că nu va formula obiecții la regulamentul delegat,
–	având în vedere scrisoarea Comisiei pentru agricultură și dezvoltare rurală trimisă președintelui Conferinței președinților de comisie la 19 martie 2024,
–	având în vedere articolul 290 din Tratatul privind funcționarea Uniunii Europene,
–	având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului[footnoteRef:1], în special articolul 186 și articolul 227 alineatul (5),  [1:  	JO L 347, 20.12.2013, p. 671.] 

–	având în vedere articolul 111 alineatul (6) din Regulamentul său de procedură,
–	având în vedere recomandarea de decizie a Comisiei pentru agricultură și dezvoltare rurală,
–	având în vedere că nu a fost formulată nicio obiecție în termenul prevăzut la articolul 111 alineatul (6) liniuța a treia și a patra din Regulamentul său de procedură, termen care a expirat la 11 aprilie 2024,
A.	întrucât etapele procedurale ale Uniunii pentru punerea în aplicare a Acordului de liber schimb dintre Uniunea Europeană și Noua Zeelandă (denumit în continuare „acordul”) au fost finalizate prin publicarea Deciziei (UE) 2024/244 a Consiliului[footnoteRef:2] în Jurnalul Oficial al Uniunii Europene la 28 februarie 2024, [2:  	Decizia (UE) 2024/244 a Consiliului din 27 noiembrie 2023 privind încheierea, în numele Uniunii, a Acordului de liber schimb dintre Uniunea Europeană și Noua Zeelandă (JO L 244, 28.2.2024, p. 1).] 

B.	întrucât, potrivit celor mai recente informații primite, a fost probabil ca, în ceea ce privește Noua Zeelandă, legislația necesară pentru punerea în aplicare a acordului să fie adoptată până la sfârșitul lunii martie 2024, ceea ce ar permite intrarea în vigoare a acordului la 1 mai 2024;
C.	întrucât acordul introduce mai multe contingente tarifare noi și modifică unele contingente tarifare existente ale OMC specifice țării pentru produse originare din Noua Zeelandă, printre altele;
D.	întrucât acele schimbări se vor reflecta în Regulamentul delegat (UE) 2020/760 al Comisiei[footnoteRef:3], care completează Regulamentul (UE) nr. 1308/2013 în ceea ce privește normele referitoare la gestionarea contingentelor tarifare de import și de export pentru produsele agricole care fac obiectul licențelor; [3:  	Regulamentul delegat (UE) 2020/760 al Comisiei din 17 decembrie 2019 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele referitoare la gestionarea contingentelor tarifare de import și de export care fac obiectul licențelor și de completare a Regulamentului (UE) nr. 1306/2013 al Parlamentului European și al Consiliului în ceea ce privește constituirea garanțiilor în cadrul gestionării contingentelor tarifare (JO L 185, 12.6.2020, p. 1).] 

E.	întrucât Regulamentul delegat (UE) 2020/760 ar trebui, prin urmare, modificat până la data intrării în vigoare a acordului,
1.	declară că nu formulează obiecții la regulamentul delegat;
2.	încredințează Președintei sarcina de a transmite prezenta decizie Consiliului și Comisiei.

